[{"text_idx": "#000001", "text": "Brav-eston eo ar skol lojet er skol bublik kozh, un ti mein, uhel ar solierou\u0300 er c\u2019hlasou\u0300, feurmet digant an ti-ke\u0302r. Rannet e vez ul lodenn eus ar savadur gant kreizenn dudi ar gumun. Laouen eo an holl gant an ti-se. Un dra digustum eo ar sirk a vez graet er skol bep eil bloaz tamm pe damm kaset da benn gant kerent Diwan. Ijinet e vez un istor gant ar vugale a vez skeudennaouet gant trapez, bale war bolotennou\u0300 pe war un treust ha traou\u0300 all ! Prantadou\u0300 sonerezh a vez ivez gant ur c\u2019helenner paeet gant an ti-ke\u0302r. Hen\u0303vel eo evit an diwallerezh zo paeet gant an ti-ke\u0302r. Aman\u0303 ez eus tri c\u2019helenner paeet gant ar Stad hag unan gant ar rouedad Diwan. Graet e vez evel-se pa son\u0303j da Ziwan e rank ar skol kaout ur c\u2019helenner ouzhpenn gant an niver a vugale zo. Ar c\u2019huzul skoazell a glask arc\u2019hant evit paean\u0303 ar skoazellerezed-mamm, evel e lec\u2019h all. Ar c\u2019huzul-skoazell a gas ivez arc\u2019hant da sez rouedad Diwan bep bloaz, evel ma ra darn vrasan\u0303 ar skoliou\u0300, evit paean\u0303 an holl implijidi ha kelennerien n\u2019int ket paeet gant ar Stad. Abaoe nebeut amzer e vez aozet ur redadeg a ra berzh anvet \u00abDiwan Express\u00bb. Redadegou\u0300 pemp pe dek kilometr war an aod, ar sulvezh a-raok hanter Eost peurvuian\u0303."}, {"text_idx": "#000002", "text": "Kas ur postel d'ar skol"}, {"text_idx": "#000005", "text": "Evit eskemm gant ar gerent ha dizoloin\u0303 ar vuhez er skol"}, {"text_idx": "#000007", "text": "Devezhiou\u0300 doriou\u0300 digor a vo evit ar skol-se dizale marteze ! Lennit deiziataer an doriou\u0300 digor evit gouzout hiroc\u2019h."}]